smcproject/ml-wiki-sentences huggingface dataset:
യൂങ്ങിന്റെ തന്നെ വാക്കുകളിൽ പറഞ്ഞാൽ ഒരുവശത്തു ബാഹ്യവൃത്തികളെ നിയന്ത്രിക്കുകയും മറുവശത്ത് അനുഭവങ്ങളെ രൂപപ്പെടുത്തുകയും ചെയ്യുന്ന കേന്ദ്ര സ്വിച്ച് ബോർഡാ ണ് മനോഭാവങ്ങൾ.
മനസ്
മനസ് എന്ന് യൂങ്ങ് വിളിക്കുന്നത് ബോധാത്മകമായ ബുദ്ധി (conscious Intelligence) യെയാണ്.
അബോധമനസ് രണ്ടുതരമുണ്ട്.
വ്യക്തിപരമായ അബോധമനസ്
(Personal unconscious)
മറവിയിലാണ്ടുപോയതും നിഷേധിക്കപ്പെട്ടതും അമർത്തിവയ്ക്കപ്പെട്ടതും അവ്യക്തരൂപത്തിൽ ഉള്ളതുമായ എല്ലാ ആശയങ്ങളും അഭിലാഷങ്ങളും ചേർന്നുണ്ടാകുന്നതാണിത്.
സമഷ്ടിപരമായ അബോധമനസ്
(Collective unconscious)
മസ്തിഷ്കത്തിന്റെ ജന്മസിദ്ധമായ ഘടനയോടു ബന്ധപ്പെട്ടതും മനുഷ്യവർഗത്തിന്റെ മാനസികപരിണാമത്തെ അനുസ്മരിപ്പിക്കുന്നതും നൈസർഗിക ചോദനകളുടെ (instincts) പ്രതീകങ്ങൾ ഉൾക്കൊണ്ടിട്ടുള്ളതുമാണിത്.
ഈ പ്രതീകങ്ങൾക്ക് യൂങ്ങ് നൽകുന്ന പ്രത്യേക പേര് പ്രാകൃതരൂപങ്ങൾ (Arche types) എന്നാണ്.
ബോധമനസ്സിനെക്കുറിച്ച് നേരിട്ടറിയാൻ കഴിയും.
എന്നാൽ അബോധമനസ്സിനെക്കുറിച്ച് പരോക്ഷമായി മാത്രമേ അറിയാൻ പറ്റൂ.
സ്വപ്നങ്ങളിലും ഭാവനയിലും ഉൾക്കാഴ്ചകളിലും പ്രത്യക്ഷപ്പെടുന്ന രൂപങ്ങൾ, ആശയങ്ങൾ, പ്രതീകങ്ങൾ എന്നിവയിലൂടെ മാത്രമാണ് അബോധമനസ്സിനെക്കുറിച്ചറിയാൻ കഴിയുന്നത്.
ബോധമനസും അബോധമനസും പരസ്പരപൂരകങ്ങളാണ്.
ബോധമനസ്സിന് ബാഹ്യലോകവുമായുള്ള പൊരുത്തപ്പെടലാണ് ലക്ഷ്യമെങ്കിൽ അബോധമനസ്സിന് ബാഹ്യലോകവുമായി ബന്ധം ഇല്ല.
പിന്നെങ്ങനെ രണ്ടും ഒരു പ്രക്രിയയുടെ രണ്ടുഭാഗങ്ങളാകും?
യൂങ്ങ് പറയുന്നത് ബോധമനസ്സിന്റെ പ്രവർത്തനങ്ങൾക്ക് പൂർണത കൈവരുന്നത് പാരമ്പര്യമായി ഓരോ ശിശുവിനും ലഭിക്കുന്ന സമഷ്ടിപരമായ അബോധമനസ് കൂട്ടിച്ചേർക്കുന്ന പ്രതീകങ്ങളിലൂടെയാണെന്നാണ്.
ഓരോ വർഗത്തിന്റെയും വംശത്തിന്റെയും തലമുറകളായുള്ള മാനസികാനുഭവങ്ങൾ പാരമ്പര്യംവഴി കൈമാറുന്ന ഒന്നാണ് ഈ അബോധമനസ്.
എല്ലാ സംവേദനങ്ങളും സമഷ്ടിപരമായ അബോധമനസാകുന്ന മൂശയിലിട്ടു കരുപ്പിടിച്ചശേഷമാണ് ബോധമണ്ഡലത്തിലെ അനുഭവങ്ങൾ ആയിത്തീരുന്നതെന്ന് അപഗ്രഥനമനഃശാസ്ത്രം സിദ്ധാന്തിക്കുന്നു.
തന്നെ സമീപിച്ച രോഗികളുടെ സ്വപ്നങ്ങൾ അപഗ്രഥിച്ചപ്പോൾ യൂങ്ങിനു തോന്നിയത് പുരാണേതിഹാസങ്ങളിലെ പ്രതിപാദ്യങ്ങളുടെ പ്രതിബിംബങ്ങളും അവരുടെ സ്വപ്നങ്ങളിൽ കാണപ്പെടുന്നുവെന്നാണ്.
എന്നാൽ രോഗികൾക്ക് ഇവയെക്കുറിച്ച് യാതൊരറിവും ഉണ്ടായിരുന്നില്ല.
അതിൽനിന്നും യൂങ്ങ് ഊഹിച്ചത് അവയിലെ ആശയങ്ങൾ ഉറഞ്ഞുകൂടിയ സമഷ്ടിപരമായ അബോധമനസ് എല്ലാ മനുഷ്യർക്കും ജന്മനാതന്നെ ലഭിക്കുന്നുണ്ടായിരിക്കണമെന്നാണ്.
രണ്ടു തത്ത്വങ്ങൾ
പ്രധാനമായും രണ്ടു പൊതുതത്ത്വങ്ങൾ മാനസികപ്രവർത്തനങ്ങൾക്കുണ്ടെന്ന് യൂങ്ങ് കരുതുന്നു.
ഒന്നാമതായി, എല്ലാ മാനസികവൃത്തികളും ഗതിശീലമുള്ളവ (dynamic) ആണ്.
ഭൌതികശാസ്ത്രത്തിലെ എനർജി (energy) ക്ക് തുല്യമായ ഇതിനെ ലിബിഡോ (libido) എന്നാണ് യൂങ്ങ് പറയുന്നത്.
ഫ്രോയിഡിനെ സംബന്ധിച്ചിടത്തോളം ലിബിഡോ ലൈംഗികാനന്ദം തരുന്ന ഊർജ്ജമാണെന്നകാര്യം ഇവിടെ ഓർക്കേണ്ടതുണ്ട്.
ഓരോ നിറത്തിനും പൂരകവർണം ഉള്ളതുപോലെ ഓരോ മാനസികധർമത്തിനും പൂരകധർമംകൂടിയുണ്ടെന്ന് യൂങ്ങ് വിശ്വസിക്കുന്നു.
സൃഷ്ടിപരമായ പ്രവർത്തനങ്ങൾക്കുശേഷം വിനാശകരമായ പ്രവൃത്തികളിലേക്ക് മനസുതിരിയുന്നത് പലർക്കും അനുഭവപ്പെട്ടിരിക്കാനിടയുണ്ട്.
ഭൗതികശാസ്ത്രത്തിലെ ഊർജസംരക്ഷണനിയമ (The Law of Conservation of Energy) ത്തോട് സാധർമ്യമുള്ളതാണ് രണ്ടാമത്തെ നിയമം; അതായത് സൈക്കി ലെ ഊർജ്ജത്തിന്റെ ആകെ അളവിന് മാറ്റമുണ്ടാകുന്നില്ല.
ബോധമണ്ഡലത്തിൽനിന്ന് അബോധമണ്ഡലത്തിലേക്കും മറിച്ചും ഈ ഊർജ്ജം സദാ പ്രവഹിച്ചുകൊണ്ടിരിക്കുന്നു.
ഊർജ്ജം മുഴുവൻ ഒരു മണ്ഡലത്തിലായിപ്പോകുന്നത് അപകടകരമാണ്.
ബോധമണ്ഡലത്തിലെ ഊർജ്ജം മുഴുവൻ അബോധമണ്ഡലത്തിലേക്കൊഴുകി നഷ്ടപ്പെട്ടാൽ അബോധമണ്ഡലത്തിലെ പ്രാകൃതരൂപങ്ങൾ, കോംപ്ലക്സുകൾ മുതലായവയ്ക്ക് ശക്തി ലഭിക്കുകയും അവ ബോധമണ്ഡലത്തിലേക്കു നുഴഞ്ഞുകയറി മാനസികസമനിലയെ തെറ്റിക്കുകയും ചെയ്യും.
ലഘുമനോരോഗത്തിനും (neurosis) ചിത്തരോഗത്തിനും (psychosis) ഇതാണ് കാരണം.
പ്രശ്നപരിഹാരചിന്ത, തീരുമാനമെടുക്കൽ മുതലായ മാനസികവൃത്തികളിൽ അബോധമണ്ഡലത്തിൽനിന്ന് ബോധമണ്ഡലത്തിലേക്കാണ് ലിബിഡോ പ്രവഹിക്കുന്നത്.
ലിബിഡോ രണ്ടു മണ്ഡലങ്ങളിലും സമമായി നിൽക്കുന്നതും അപകടകരമത്രേ.
ഭാഗ്യവശാൽ അത്തരം സ്ഥിതിവിശേഷം വളരെ അപൂർവമായേ ഉണ്ടാകാറുള്ളു എന്ന് യൂങ്ങ് പറയുന്നു.
മനോരോഗചികിത്സ
അബോധമനസ്സിൽ ആണ്ടുപോയ കോംപ്ലക്സുകൾക്ക് ശക്തി ലഭിക്കുമ്പോൾ ബോധമണ്ഡലത്തിലേക്ക് അവ കടന്നുവരുമെന്നും അതാണ് മാനസികരോഗങ്ങൾക്ക് കാരണമെന്നുമാണ് യൂങ്ങിന്റെ അഭിപ്രായം.
രോഗിയുടെ അബോധമനസ്സിലേക്കുള്ള എത്തിനോക്കൽ നാലു ഘട്ടങ്ങളായിട്ടാണ് സാധിക്കുന്നത്.
സ്വതന്ത്രമായ ആശയാനുബന്ധം
(Free association method)
സാധാരണ മനുഷ്യർക്ക് ഉദാസീന (neutral) മായി തോന്നുന്ന കുറെ വാക്കുകൾ ഓരോന്നായി രോഗിയെ കേൾപ്പിക്കുന്നു.
ഓരോ വാക്കിന്റെയും പ്രഥമ ശ്രവണത്തിൽതന്നെ രോഗിക്കു തോന്നുന്ന ആശയത്തെ അപഗ്രഥിച്ച് രോഗനിദാനമായ കോംപ്ലക്സുകളെക്കുറിച്ചറിയുന്നു.
ഇതിനുവേണ്ടി യൂങ്ങ് നിർമിച്ച പദാനുബന്ധനപരീക്ഷ (word association test) വ്യക്തിത്വപഠനത്തിനുള്ള മനഃശാസ്ത്ര പരീക്ഷകളിൽ പ്രമുഖമാണ്.
ഇത്തരം പരീക്ഷകൾ പ്രചാരത്തിലിരിക്കുന്നു.
രോഗലക്ഷണാപഗ്രഥനം
(Symptom analysis method)
ഹിപ്നോട്ടിക് നിർദ്ദേശങ്ങളിലൂടെ പൂർവകാലസംഭവങ്ങളെ രോഗിയുടെ സ്മൃതിയിൽ കൊണ്ടുവരുന്നതിനുള്ള ശ്രമമാണ് രണ്ടാം ഘട്ടം.
വിസ്മൃതി നിർമാർജ്ജനം
(Anamnestic method)
രോഗലക്ഷണത്തോട് ബന്ധപ്പെട്ട സംഭവങ്ങളെ കാലക്രമത്തിൽ അടുക്കി ഓർമയുടെ ഒരു ശൃംഖല നിർമ്മിക്കുന്നു.
വ്യക്തിത്വവിപുലനം
(Amplification method)
നാലാമത്തേതായ ഈ ഘട്ടത്തിലാണ് അബോധമനസ്സിലേക്കു ചൂഴ്ന്നിറങ്ങുന്നത്.
ഈ സമയം രോഗിയും ചികിത്സകനും തമ്മിലുള്ള ബന്ധം ഏറ്റവും ദൃഢമായിരിക്കും.
അബോധമനസ്സിലേക്കിറങ്ങാനുള്ള പ്രധാനപാത, ഫ്രോയിഡിനെന്നപോലെ, യൂങ്ങിനും സ്വപ്നങ്ങൾതന്നെ .
സമഷ്ടിപരമായ അബോധമനസാണ് സ്വപ്നങ്ങളെ രൂപപ്പെടുത്തുന്നതെന്ന് യൂങ്ങ് കരുതുന്നു.
ഫ്രോയിഡിന്റെ സ്വതന്ത്രമായ ആശയാനുബന്ധനരീതിയിൽ സ്വപ്നത്തിലെ ആശയങ്ങളോടു ബന്ധപ്പെട്ട് അതിനുമുമ്പുണ്ടായ സംഭവങ്ങളെ സ്മൃതിയിലേക്കു കൊണ്ടുവരാനുള്ള ശ്രമമാണ് നടക്കുന്നതെങ്കിൽ, അപഗ്രഥനമനഃശാസ്ത്രത്തിൽ ചെയ്യുന്നത്, സ്വപ്നത്തിലെ ആശയങ്ങൾക്ക് പുരാണം , ഇതിഹാസം , ഐതിഹ്യം , നാടോടിക്കഥകൾ, കെട്ടുകഥകൾ എന്നിവയിൽനിന്നെല്ലാം നൽകാവുന്നത്ര അർഥം നൽകി അവയെ വിപുലീകരിച്ച് സംപുഷ്ടമാക്കിത്തീർക്കുകയാണ്.
ഈ മാർഗ്ഗത്തിന് യൂങ്ങ് നൽകുന്ന പേർ വിപുലനം എന്നാണ്.
മാനസികാപഗ്രഥനത്തിൽ ആശയാനുബന്ധനം രോഗിയാണ് ചെയ്യുന്നതെങ്കിൽ, വിപുലനത്തിൽ ചികിത്സകന്റെ സഹായം അനിവാര്യമാണ്.
പുരാണേതിഹാസങ്ങളിൽ ചികിത്സകന് നല്ല പരിജ്ഞാനം ഉണ്ടായിരിക്കണം.
സ്വപ്നത്തിൽ കാണുന്ന ആശയങ്ങളെ നൈസർഗികവാസനകളുടെ പ്രതീകങ്ങളായിട്ടാണ് ഫ്രോയിഡ് കരുതുന്നത്.
ഉദാഹരണമായി പാമ്പ് പുരുഷലിംഗത്തിന്റെ പ്രതീകമാണ് ഫ്രോയിഡിന്.
എന്നാൽ യൂങ്ങിനാകട്ടെ മൂർഖത, ചതി, നന്ദിയില്ലായ്മ മുതലായി പുരാണേതിഹാസങ്ങളിലും ഐതിഹ്യങ്ങളിലും കെട്ടുകഥകളിലും നാടോടിക്കഥകളിലും മറ്റും ആരോപിക്കപ്പെട്ടിട്ടുള്ള സകല പ്രത്യേകതകളും ഉൾക്കൊള്ളുന്ന ഒരു പ്രതീകമാണ് പാമ്പ്.
ഫ്രോയിഡ് സ്വപ്നത്തിലൂടെ പ്രത്യക്ഷപ്പെടുന്ന ആശയങ്ങളുടെ ഉറവിടം അന്വേഷിക്കുമ്പോൾ യൂങ്ങ് ആ ആശയങ്ങളുടെ ലക്ഷ്യം എന്താണെന്ന് ആരായുന്നു.
ഈ ലക്ഷ്യബോധം നിമിത്തം ലഘുമനോരോഗങ്ങളെ ശാപമായിട്ടല്ല അനുഗ്രഹമായിട്ടാണ് കണക്കാക്കേണ്ടതെന്ന് യൂങ്ങ് പറയുന്നു; മധ്യവയസ്സിനുമേൽ ഉണ്ടാകുന്ന ലഘുമനോരോഗങ്ങളെ മിക്കവാറും ഇത്തരത്തിലാണ് യൂങ്ങ് കണക്കാക്കുന്നത്.
ബാല്യകാലത്തുണ്ടാകുന്ന ഭീകരാനുഭവങ്ങളിൽ (trauma) നിന്നും ലഘുമനോരോഗങ്ങൾ ഉണ്ടാകാമെന്ന് യൂങ്ങ് വിശ്വസിക്കുന്നുണ്ട്.
എന്നാൽ ഫ്രോയിഡിനെപ്പോലെ എല്ലാ ലഘുമനോരോഗങ്ങളും അങ്ങനെയുണ്ടാകുന്നവയാണെന്നു കരുതുന്നുമില്ല.
ആത്മാവബോധം
വ്യക്തിത്വത്തിന്റെ കേന്ദ്രബിന്ദുവായ സ്വത്വം അറിയുന്നതിനെയാണ് ആത്മാവബോധം (self realization) എന്നു പറയുന്നത്.
സ്വത്വത്തെ പൊതിഞ്ഞിരിക്കുന്നതെന്നു കരുതാവുന്ന പലതരം പോളകളുണ്ട്.
ഈ പോളകളെ തിരിച്ചറിഞ്ഞ് ആത്മാവബോധം നേടുന്നതിനുള്ള അപഗ്രഥനാത്മകമായ മാർഗ്ഗത്തിന് യൂങ്ങ് നൽകുന്ന പേര് പൃഥക്കരണം (individuation) എന്നാണ്.
പൃഥക്കരണത്തിന് പല ശ്രേണികളുണ്ട്; ആദ്യമായി പേർസണാലിറ്റിയുടെ മറുവശം അറിയണം.
നിഴൽ (shadow), കറുത്ത സഹോദരൻ (dark brother) എന്നൊക്കെയാണ് വ്യക്തിത്വത്തിന്റെ മറുവശത്തിന് യൂങ്ങ് നൽകുന്ന പേരുകൾ.
ആചാരം, കീഴ്വഴക്കം, നല്ലനടത്ത, അന്തസ് എന്നിവയ്ക്കെല്ലാം എതിരായ ആഗ്രഹങ്ങൾ എല്ലാ വ്യക്തികൾക്കുമുണ്ട്.
വ്യക്തിത്വത്തിന്റെ പുറംമൂടി നീക്കിയാൽ ഈ കറുത്ത സഹോദര നെ കണ്ടെത്താൻ കഴിയും.
നിഴലിനെക്കുറിച്ച് ബോധമണ്ഡലത്തിന് എത്രകണ്ട് അറിവു കുറയുന്നുവോ അത്രകണ്ട് കട്ടികൂടിയിരിക്കും നിഴലിന്.
ദാക്ഷിണ്യമില്ലാത്ത നിരൂപണബുദ്ധികൊണ്ടു വേണം നിഴലിനെ നേരിടുക.
കാരണം നിഴലിനെക്കുറിച്ച് ഓർമിക്കുന്നതുതന്നെ സാധാരണഗതിയിൽ എതിർപ്പുളവാക്കുന്നതാണ്.
തന്റെ വ്യക്തിത്വത്തിന് ഒരു ഇരുണ്ട വശമുണ്ടെന്നു വിചാരിക്കാൻകൂടി മിക്കവരും കൂട്ടാക്കുകയില്ല; പിന്നെ വേണമല്ലോ അതംഗീകരിക്കുക.
നിഴലിനെ അംഗീകരിച്ചാൽ തന്റെ നിലനില്പുതന്നെ അപകടത്തിലായേക്കുമോ എന്ന് വ്യക്തി ഭയപ്പെടുന്നു.
എന്നാൽ എത്രമാത്രം ഹൃദയവേദന ഉളവാക്കുന്നതായാലും നിഴലിനെ മനസ്സിലാക്കുകയും വ്യക്തിത്വത്തിൽനിന്നു മുറിച്ചുകളയുകയും ചെയ്തില്ലെങ്കിൽ പൃഥക്കരണത്തിന്റെ അടുത്ത പടിയിലേക്കു കടക്കാൻ പറ്റുകയില്ല.
പുരുഷനിൽ അനിമ (anima) എന്നും സ്ത്രീയിൽ അനിമസ് (animus) എന്നും യൂങ്ങ് വിളിക്കുന്ന ലിംഗവൈരുദ്ധ്യത്തെ അറിയുകയാണ് അടുത്ത പടി.
പുരുഷന്മാരുടെ സ്വപ്നങ്ങളിൽ പ്രത്യക്ഷപ്പെടുന്ന കന്യാസ്ത്രീ, മാലാഖ , ഭിക്ഷക്കാരി മുതലായ രൂപങ്ങൾ അനിമയുടെ പ്രതീകങ്ങളാണ്.
ഇതുപോലെ സ്ത്രീകളിൽ അനിമസും വിവിധ രൂപങ്ങളിൽ പ്രത്യക്ഷപ്പെടാറുണ്ട്.
പുരുഷൻ, തന്നിലുള്ള സ്ത്രീത്വത്തെ(സ്ത്രൈണാഭിലാഷങ്ങളെ)യും സ്ത്രീ തന്നിലുള്ള പുരുഷത്വത്തെ(പുരുഷാഭിലാഷങ്ങളെ)യും അംഗീകരിക്കണമെന്നു താത്പര്യം.
ഓരോ വ്യക്തിയിലും ഉള്ള ലിംഗവൈരുദ്ധ്യം അംഗീകരിക്കുകവഴി വ്യക്തിത്വം വിപുലീകരിക്കപ്പെടുന്നുവെന്നാണ് യൂങ്ങിന്റെ അഭിപ്രായം.
പൃഥക്കരണത്തിന്റെ മൂന്നാമത്തെ പടി നമ്മിലുള്ള ആത്മീയ തത്ത്വത്തെ അറിയുകയാണ്.
ഓരോ വ്യക്തിയിലും ഓരോ വന്ദ്യവയോധികനും (old wise woman), ഓരോ വന്ദ്യവയോധികയും (old wise woman ) ഉണ്ട്.
ആത്മീയതയുടെയും സന്മാർഗ ചിന്തയുടെയും ഉറവിടമാണിത്.
പുരുഷനെ പദാർഥമാക്കപ്പെട്ട ചൈതന്യം (materialized spirit) എന്നും, സ്ത്രീയെ ചൈതന്യമാവേശിച്ച പദാർഥം (matter impregnated) എന്നും യൂങ്ങ് വിളിക്കുന്നു.
ഒരുവന്റെ വ്യക്തിത്വത്തിൽ ആത്മീയാംശം ഉണ്ടെന്ന് അദ്ദേഹം കരുതുന്നതാണ് ഇതിനു കാരണം.
പൃഥക്കരണത്തിന്റെ അവസാനഘട്ടമാണ് ആത്മാവബോധം.
വ്യക്തിത്വത്തിലെ വൈരുദ്ധ്യങ്ങൾ അവസാനിക്കുകയും ബോധാബോധമണ്ഡലങ്ങൾ സ്വത്വം എന്ന കേന്ദ്രബിന്ദുവിൽ ഒന്നിച്ചുചേരുകയും ആഭ്യന്തര-ബാഹ്യയാഥാർഥ്യങ്ങളുമായി വ്യക്തിത്വം പൂർണയോജിപ്പിലെത്തുകയും അങ്ങനെ വ്യക്തിത്വം സംപൂർണതയിലേക്ക് ഉയർത്തപ്പെടുകയും ചെയ്യുന്നു.
സ്വത്വം എന്നത് അതീന്ദ്രിയമായ ഒരു സങ്കല്പം (transcendental postulate) മാത്രമായിട്ടാണ് അപഗ്രഥന മനഃശാസ്ത്രത്തിൽ വ്യവഹരിക്കുന്നത്.
അത് മനുഷ്യൻ എത്തിച്ചേരേണ്ട സന്മാർഗാധിഷ്ഠിതമായ ഒരു ലക്ഷ്യം ആകുന്നു.
അപഗ്രഥനമനഃശാസ്ത്രത്തിന് ആത്മീയവും മതപരവുമായ പരിവേഷം നൽകുന്നത് ഈ സങ്കല്പമാണ്.
യൂങ്ങിന് പൌരസ്ത്യദേശത്തെ, പ്രത്യേകിച്ചും ഭാരതത്തിലെ തത്ത്വചിന്തയോട് നിസ്സീമമായ ആദരം ഉണ്ടായിരുന്നു.
മനുഷ്യനിൽ ആത്മാവ് എന്നറിയപ്പെടുന്ന ശാശ്വതമായ ഒരു തത്ത്വം ഉണ്ടെന്നും അതിനെ ചുറ്റി യഥാക്രമം ആനന്ദമയം, ജ്ഞാനമയം, മനോമയം, പ്രാണമയം, അന്നമയം എന്ന് അഞ്ചു കോശങ്ങൾ ഉണ്ടെന്നും മറ്റുമുള്ള ഭാരതീയ തത്ത്വചിന്തയ്ക്കും യൂങ്ങിന്റെ അപഗ്രഥനമനഃശാസ്ത്രസിദ്ധാന്തത്തിനും തമ്മിലുള്ള സാദൃശ്യം ശ്രദ്ധേയമാണ്.
പൃഥക്കരണത്തിലൂടെ ആത്മാവബോധം നേടാനുള്ള മനുഷ്യന്റെ ആദ്യകാലപ്രയത്നങ്ങൾക്ക് കാല്പനികരൂപം നൽകിയതാണ് ഇരുമ്പും ചെമ്പും സ്വർണമാക്കി മാറ്റാമെന്നുള്ള പ്രാചീന ഈജിപ്തുകാരുടെ വിശ്വാസത്തിൽ (alchemy) കാണുന്നതെന്ന് യൂങ്ങ് എഴുതിയിട്ടുണ്ട്.
അതുപോലെതന്നെ, കൂടെക്കൂടെ വർത്തമാനപത്രങ്ങളിലും മറ്റും സ്ഥലം പിടിക്കുന്ന പറക്കും തളികകളും സ്വത്വത്തെക്കുറിച്ചുള്ള അബോധാത്മക സങ്കല്പത്തിൽനിന്നു രൂപമെടുക്കുന്ന മിഥ്യാദർശനങ്ങൾ (hallucinations) ആണെന്ന് സമർഥിക്കാൻ യൂങ്ങ് ശ്രമിച്ചിട്ടുണ്ട്.
അപഗ്രഥനമനഃശാസ്ത്രം, ഇന്ന്
യൂങ്ങിന്റെ മനോരോഗചികിത്സയെ പിന്തുടരുന്നവർ അദ്ദേഹത്തിന്റെ കാലത്തെന്നപോലെ, എന്നും അപൂർവമായി മാത്രമേ ഉണ്ടായിരുന്നുള്ളു.
എങ്കിലും വ്യക്തിത്വപരിശോധനയ്ക്കും കോംപ്ലെക്സുകൾ കണ്ടെത്താനും യൂങ്ങ് നടപ്പിൽ വരുത്തിയ പദാനുബന്ധനപരീക്ഷ ഇന്ന് വ്യാപകമായി ഉപയോഗിച്ചുവരുന്നു.
അതേ രൂപത്തിലല്ലെങ്കിലും അതുപോലെതന്നെ, വ്യക്തിത്വത്തിന് അന്തർമുഖതയെന്നും ബഹിർമുഖതയെന്നും രണ്ടു ഭാവങ്ങൾ ഉണ്ടെന്ന യൂങ്ങിന്റെ കണ്ടുപിടിത്തവും സർവാദൃതമായിത്തീർന്നിട്ടുണ്ട്.
വ്യക്തിത്വത്തിന്റെ ഈ പരസ്പരവിരുദ്ധഭാവങ്ങളെ മസ്തിഷ്കപ്രവർത്തനവുമായി ബന്ധപ്പെടുത്തി അവയ്ക്കു ജീവശാസ്ത്രപരമായ അടിസ്ഥാനംതന്നെ ഉണ്ടെന്ന് ആധുനികമനഃശാസ്ത്രം ഏറെക്കുറെ തെളിയിച്ചുകഴിഞ്ഞിരിക്കുന്നു.
1940-കളിൽ സ്ഥാപിതമായ ലണ്ടനിലെ അപഗ്രഥന മനഃശാസ്ത്ര സൊസൈറ്റി അപഗ്രഥന മനഃശാസ്ത്രത്തിലധിഷ്ഠിതമായ പഠനങ്ങളും ചികിത്സാരീതികളും പ്രചരിപ്പിക്കുന്നതിൽ പ്രധാന പങ്ക് വഹിക്കുന്നു.
ഇതുംകൂടികാണുക അന്തർമുഖത അവലംബം പുറംകണ്ണികൾ http://www.marxists.org/reference/subject/philosophy/works/at/jung.htm http://iaap.org/ http://www.wiley.com/bw/journal.asp?ref=0021-8774 Archived 2011-09-13 at the Wayback Machine .
http://www.psychologycampus.com/analytical-psychology.html Archived 2011-09-02 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപഗ്രഥനമനഃശാസ്ത്രം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കൈപ്പറമ്പ് ഇംഗ്ലീഷ് വിലാസം https://ml.wikipedia.org/wiki/Kaiparamba
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ്‌ കൈപ്പറമ്പ് ( Kaiparamba ) .
' തൃശൂർ താലൂക്കിൽ അഞ്ഞൂർ , കൈപ്പറമ്പ്, പേരാമംഗലം എന്നീ വില്ലേജുകളിലായി വ്യാപിച്ചു കിടക്കുന്ന ഒരു പഞ്ചായത്ത് കൂടിയാണ് കൈപ്പറമ്പ് .
18 വാർഡുകളുള്ള ഈ പഞ്ചായത്തിന്റെ അതിരുകൾ കിഴക്കുഭാഗത്ത് അവണൂർ , വേലൂർ പഞ്ചായത്തുകളും, പടിഞ്ഞാറുഭാഗത്ത് തോളൂർ പഞ്ചായത്തും, തെക്കുഭാഗത്ത് അടാട്ട് പഞ്ചായത്തും, വടക്കുഭാഗത്ത് ചൂണ്ടൽ പഞ്ചായത്തുമാണ്.
കൈപ്പറമ്പ് പ്രദേശത്തുള്ള ജനങ്ങളുടെ പ്രധാന ജോലി കാർഷികവൃത്തി തന്നെയാണ്.
ഒരുകാലത്തു രത്‌നക്കല്ല് നിർമ്മാണ രംഗത്ത് കൈപ്പറമ്പ് അതിപ്രശസ്തി നേടിയിരുന്നുവെങ്കിലും ഇന്ന് ഈ മേഖല ക്ഷയിച്ചു കൊണ്ടിരിക്കുന്നു .
കൈപ്പറമ്പ് കാവ് ക്ഷേത്രം, പുത്തൂർ സുബ്രഹ്മണ്യ സ്വാമി ക്ഷേത്രം തുടങ്ങിയവയാണ് പ്രധാന ആരാധനാലയങ്ങൾ.
1953 മുതൽ 1963 വരെയുള്ള കാലയളവിൽ പഞ്ചായത്തു പ്രസിഡണ്ട് ആയി സേവനമനുഷ്ഠിച്ച ശ്രീ.ഉണ്ണിമേനോൻ  കൈപ്പറമ്പ് ഗ്രാമപഞ്ചായത്തിന്റെ പ്രഥമ പ്രസിഡന്റായിരുന്നു .
തൃശ്ശൂരിൽ നിന്നും 14  കി.
ദൂരത്തിൽ ആണ് കൈപ്പറമ്പ്.
തൃശൂർ-കുന്നംകുളം, കൈപ്പറമ്പ്-പറപ്പൂർ എന്നിവയാണ് കൈപ്പറമ്പിലൂടെ കടന്നുപോകുന്ന പ്രധാന യാത്രാപാതകൾ.
പ്രാദേശിക ചരിത്രം
പണ്ട് തലപ്പിള്ളി രാജവംശത്തിന്റെ കീഴിലായിരുന്ന ഈ പ്രദേശം.
പിന്നീട് ഈ രാജവംശം  മണക്കുളം, കക്കാട്, പുന്നത്തൂർ, ചിറയളം എന്നീ നാലു താവഴികളായി പിരിഞ്ഞതോടെ  പുന്നത്തൂർ രാജാവിന്റെ അധീനതയിലായി.
പണ്ട് അഞ്ഞൂറ്റവർ എന്നറിയപ്പെട്ടിരുന്ന നായർസംഘമാണ് ഗ്രാമസഭയുടെ ഭരണം നടത്തിയിരുന്നത്.
ആ പേരിൽ നിന്നാണ് അഞ്ഞൂർ എന്ന സ്ഥലനാമമുണ്ടായത്.
കാളവണ്ടി കൈകൊണ്ട് തള്ളിക്കയറ്റികൊണ്ടുപോകേണ്ട ഉയർന്ന പറമ്പിനെ കൈപ്പറമ്പ് എന്നു വിളിച്ചു.
കാളവണ്ടി തള്ളാൻ വേണ്ടി കൈപ്പറമ്പി എന്ന പേരിലുള്ള പ്രത്യേകവിഭാഗത്തെ നിയമിച്ചിരുന്നു സ്ഥിതിവിവരക്കണക്കുകൾ
2001 ലെ ഇന്ത്യ കാനേഷുമാരി പ്രകാരം ഇവിടുത്തെ ജനസംഖ്യ 6968 ആണ്‌.
ഇതിൽ 3398 പുരുഷന്മാരും 3570 സ്ത്രീകളുമുണ്ട്.
പുരുഷന്മാരുടെ സാക്ഷരതാ നിരക്ക് 92.64 ശതമാനവും സ്‌ത്രീകളുടേത്  95.46 ശതമാനവുമാണ്‌ .
ബ്രോഡ്കോം കോർപ്പറേഷൻ ഇംഗ്ലീഷ് വിലാസം https://ml.wikipedia.org/wiki/Broadcom_Corporation
വയർലെസ്, ബ്രോഡ്‌ബാൻഡ് എന്നിവയുടെ ആശയവിനിമയ വ്യവസായ ഉൽപ്പന്നങ്ങൾ നിർമ്മിക്കുന്ന ഒരു അമേരിക്കൻ ഫാബ്ലെസ്സ് (fabless) അർദ്ധചാലക കമ്പനിയാണ് ബ്രോഡ്കോം കോർപ്പറേഷൻ .
അവാഗോ ടെക്നോളജീസ് 2016 ൽ ഇത് ഏറ്റെടുക്കുകയും നിലവിൽ ലയിപ്പിച്ച എന്റിറ്റിയായ ബ്രോഡ്കോം ഇങ്കിന്റെ പൂർണ ഉടമസ്ഥതയിലുള്ള സബ്സിഡിയറിയായി പ്രവർത്തിക്കുകയും ചെയ്യുന്നു.
ചരിത്രം 1995-2016: സ്ഥാപിക്കലും പേരു മാറ്റങ്ങളും
1991 ൽ യു‌സി‌എൽ‌എയിൽ നിന്നുള്ള പ്രൊഫസർ-വിദ്യാർത്ഥി ജോഡികളായ ഹെൻ‌റി സാമുവലിയും ഹെൻ‌റി നിക്കോളാസും ചേർന്നാണ് ബ്രോഡ്‌കോം കോർപ്പറേഷൻ സ്ഥാപിച്ചത്.
1995 ൽ കമ്പനി ലോസ് ഏഞ്ചൽസിലെ വെസ്റ്റ്വുഡിൽ നിന്ന് കാലിഫോർണിയയിലെ ഇർവിനിലേക്ക് മാറി.
1998 ൽ ബ്രോഡ്കോം നാസ്ഡാക് എക്സ്ചേഞ്ചിൽ (ടിക്കർ ചിഹ്നം: ബിആർസിഎം) ഒരു പൊതു കമ്പനിയായിത്തീർന്നു, കൂടാതെ 15 ലധികം രാജ്യങ്ങളിലായി ലോകമെമ്പാടുമായി 11,750 ആളുകൾക്ക് ജോലി നൽകുന്നു.
ഗാർട്ട്നറുടെ മികച്ച 10 അർദ്ധചാലക വിൽപ്പനക്കാരിൽ ബ്രോഡ്കോം ഉൾപ്പെടുന്നു.
2012 ൽ ബ്രോഡ്കോമിന്റെ മൊത്തം വരുമാനം 8.01 ബില്യൺ ഡോളറായിരുന്നു.
ഫോർച്യൂൺ 500 ൽ 2013 ൽ ബ്രോഡ്കോം 327-ാം സ്ഥാനത്താണ്, 2012 ലെ 344-ാം റാങ്കിൽ നിന്ന് 17 സ്ഥാനങ്ങൾ കയറി നില മെച്ചമാക്കാൻ കഴിഞ്ഞു.
2015 മെയ് 28 ന് ചിപ്പ് നിർമാതാക്കളായ അവാഗോ ടെക്നോളജീസ് ലിമിറ്റഡ് 37 ബില്യൺ ഡോളറിന് പണത്തിനും സ്റ്റോക്കിനും ബ്രോഡ്കോം കോർപ്പറേഷൻ വാങ്ങാൻ സമ്മതിച്ചു.
ക്ലോസിംഗിൽ, 2016 ഫെബ്രുവരി 1 ന് പൂർത്തിയായപ്പോൾ, സിംഗപ്പൂർ ആസ്ഥാനമായുള്ള പുതിയ കമ്പനിയുടെ 32% ബ്രോഡ്കോം ലിമിറ്റഡ് എന്ന് വിളിക്കപ്പെടുന്ന ബ്രോഡ്കോം ഓഹരി ഉടമകൾ കൈവശം വച്ചിട്ടുണ്ട്.
അവാഗോ പ്രസിഡന്റും സിഇഒയുമായ ഹോക്ക് ടാനെ പുതിയ സംയോജിത കമ്പനിയുടെ സിഇഒ ആയി തിരഞ്ഞെടുത്തു.
ഡോ. സാമുവലി ചീഫ് ടെക്നോളജി ഓഫീസറും സംയോജിത കമ്പനിയുടെ ബോർഡ് അംഗവുമായി.
ഡോ. നിക്കോളാസ് പുതിയ കമ്പനിക്കുള്ളിൽ തന്ത്രപരമായ ഉപദേശക ചുമതല വഹിക്കുന്നു.
2016: ഏറ്റെടുക്കൽ
2015 മെയ് 28 ന് ചിപ്പ് നിർമ്മാതാക്കളായ അവാഗോ ടെക്നോളജീസ് ലിമിറ്റഡ് 37 ബില്യൺ ഡോളറിന് പണമായും സ്റ്റോക്കായും ബ്രോഡ്‌കോം കോർപ്പറേഷനെ വാങ്ങാൻ സമ്മതിച്ചു.
2016 ഫെബ്രുവരി 1-ന് പൂർത്തിയാക്കിയ സമാപനത്തിൽ, ബ്രോഡ്‌കോം ലിമിറ്റഡ് എന്ന് വിളിക്കപ്പെടുന്ന പുതിയ സിംഗപ്പൂർ ആസ്ഥാനമായ കമ്പനിയുടെ 32% ബ്രോഡ്‌കോം ഷെയർഹോൾഡർമാർ കൈവശപ്പെടുത്തി.
അവാഗോ പ്രസിഡന്റും സിഇഒയുമായ ഹോക്ക് ടാൻ പുതിയ സംയുക്ത കമ്പനിയുടെ സിഇഒ ആയി തിരഞ്ഞെടുക്കപ്പെട്ടു.
ഡോ. സാമുവേലി ചീഫ് ടെക്‌നോളജി ഓഫീസറും സംയുക്ത കമ്പനിയുടെ ബോർഡിലെ അംഗവുമായി, ഡോ. നിക്കോളാസ് പുതിയ കമ്പനിയിൽ തന്ത്രപരമായ ഉപദേശക റോളിൽ സേവനമനുഷ്ഠിക്കുന്നു.
പുതിയ ലയിപ്പിച്ച സ്ഥാപനത്തിന് ബ്രോഡ്‌കോം ലിമിറ്റഡ് എന്നാണ് പേരിട്ടിരിക്കുന്നതെങ്കിലും ടിക്കർ ചിഹ്നമായ എവിജിഒ(AVGO) പാരമ്പര്യമായി ലഭിക്കുന്നു.
ബിആർസിഎം(BRCM)ടിക്കർ ചിഹ്നം നിലവിലില്ല.
ബ്രോഡ്‌കോം കോർപ്പറേഷന്റെ ഐഒടി (IoT) ഉൽപ്പന്നങ്ങളുടെ മുഴുവൻ പോർട്ട്‌ഫോളിയോയും $550 മില്യൺ ഡോളറിന് ഏറ്റെടുക്കുമെന്ന് 2016 മെയ് മാസത്തിൽ സൈപ്രസ് സെമികണ്ടക്ടർ പ്രഖ്യാപിച്ചു.
കരാർ പ്രകാരം, സൈപ്രസ് ബ്രോഡ്‌കോമിന്റെ ഐഒടി ഉൽപ്പന്നങ്ങളും വൈഫൈ , ബ്ലൂടൂത്ത് , സിഗ്ബീ(ZigBee) കണക്റ്റിവിറ്റികൾക്കുള്ള ബൗദ്ധിക സ്വത്തുക്കളും ഡെവലപ്പർമാർക്കായി ബ്രോഡ്‌കോമിന്റെ ഡബ്ല്യൂസിഇഡി(WICED പ്ലാറ്റ്‌ഫോം, എസിടികെ(SDK)എന്നിവയും സ്വന്തമാക്കുന്നു.
ബ്രോഡ്‌കോമിന്റെ ഡെവലപ്പർ ടൂളുകളും ഐഒടി ഉപകരണങ്ങൾക്കായുള്ള കണക്റ്റിവിറ്റി സാങ്കേതികവിദ്യകളും സൈപ്രസിന്റെ സ്വന്തം പ്രോഗ്രാമബിൾ സിസ്റ്റം-ഓൺ-എ-ചിപ്പ് (SoC) ഉൽപ്പന്നങ്ങളുമായി സംയോജിപ്പിച്ച്, കുറഞ്ഞ പവർ ഉപയോഗിക്കുന്ന ഉപകരണങ്ങൾക്ക് മെമ്മറി, കമ്പ്യൂട്ടിംഗ്, ഗ്രാഫിക്സ് പ്രോസസ്സിംഗ് എന്നിവ നൽകുന്നു.
അവലംബം ↑ ↑ ↑ ↑ ↑ ↑ ↑ ↑ ↑ ↑ BI Intelligence, Business Insider.
“ Cypress Semiconductor acquires Broadcom's IoT chip business .”
May 4, 2016.
സിസിലി ഇംഗ്ലീഷ് വിലാസം https://ml.wikipedia.org/wiki/Sicily ഇംഗ്ലീഷ് വിലാസം https://ml.wikipedia.org/wiki/Sicilia
ഇറ്റലിലുടെ ഭാഗമായ സ്വയംഭരണാധികാരമുള്ള ഒരു ദ്വീപാണ് സിസിലി (ഇംഗ്ലീഷിൽ:Sicily; ഇറ്റാലിയനിൽ: Sicilia (സിഷില്യ) ).
ഇറ്റലിയുടെ തെക്കുഭാഗത്തായ് സ്ഥിതിചെയ്യുന്ന സിസിലി പ്രാചീനകാലം മുതൽക്കേ പ്രസിദ്ധമാണ്.
മദ്ധ്യധരണ്യാഴിയിലെ ഏറ്റവും വലിയ ദ്വീപും സിസിലിയാണ്.
പ്രശസ്ത ശാസ്ത്രജ്ഞനായിരുന്ന ആർക്കിമിഡീസിന്റെ മാതൃഭൂമിയും സിസിലിയാണ്.
മെസ്സീനിയൻ കടലിടുക്കാണ് സിസിലിയെ ഇറ്റാലിയൻ ഉപദ്വീപിൽനിന്നും വേർത്തിരിക്കുന്നത്.
യൂറോപ്പിലെ ഏറ്റവും ഉയരമുള്ള സജ്ജീവ അഗ്നിപർവതമായ എറ്റ്നയാണ് സിസിലിയുടെ മറ്റൊരു പ്രത്യേകത.
3320 മീറ്ററാണ് ഇതിന്റെ ആകെ ഉയരം.
മെഡിറ്റരേനിയൻ കാലാവസ്ഥയാണ് സിസിലിയിലും അനുഭവപ്പെടുന്നത്.
സമ്പന്നവും അതുല്യവുമായ ഒരു  പരമ്പരാഗത സംസ്കാരം സിസിലിക്കുണ്ട്.
കല, സാഹിത്യം, സംഗീതം, വാസ്തുവിദ്യ , ഭക്ഷണവൈവിധ്യം തുടങ്ങിയ മേഖലകളിൽ എല്ലാം സിസിലി ഒട്ടും പിറകിലല്ല.
പൗരാണിക കാലം മുതൽക്കേ പ്രശസ്തമായ സിസിലിയിൽ ഇന്ന് അനവധി പുരാവസ്തു കേന്ദ്രങ്ങൾ ഉണ്ട്.
നെക്രോപൊളിസ്, സെലിനന്റെ തുടങ്ങിയവ ഉദാഹരണം ഭൂമിശാസ്ത്രം സിസിലിയുടെ ഭൂപടം എറ്റ്നാ അഗ്നിപർവതം
ഏതാണ്ട് ത്രികോണാകൃതിയിലുള്ള ഒരു ദ്വീപാണ് സിസിലി.
മെസ്സീനിയൻ ഉൾക്കടൽ സിസിലിയെ ഇറ്റാലിയൻ ഉപദ്വീപിൽ നിന്നും വേർത്തിരിക്കുന്നു.
ദ്വീപിനെ വങ്കരയിൽ നിന്നും വേർത്തിരിക്കുന്ന ഈ കടലിടുക്കിന്റെ വീതി വടക്കുഭാഗത്ത് ഏകദേശം 3 കി.
മീ യും തെക്ക് 16 കി.
മീ യുമാണ്.
കുന്നുകളും പർവതങ്ങളും നിറഞ്ഞ ഭൂപ്രകൃതിയാണ് സിസിലിക്ക്.
മെഡോനി, നെബ്രോനി, പെലോറിറ്റാനി തുടങ്ങിയ പർവതനിരകൾ ദ്വീപിന്റെ ഉത്തര ഭാഗത്തായ് സ്ഥിതിച്ചെയ്യുന്നു.
ഇതിൽ ഏറ്റവും നീളമേറിയ പർവതനിര മെഡോനിയാണ്.
2000 മീറ്ററാണിതിന്റെ ആകെ നീളം.
അനേകം നദികളാൽ സമ്പുഷ്ടമാണ് സിസിലി.
ഇവയിൽ ഭൂരിഭാഗവും വടക്കൻ മലനിരകളിൽ ഉദ്ഭവിച്ച്, മദ്ധ്യ സിസിലിയിലൂടെ തെക്കോട്ടൊഴുകി മദ്ധ്യധരണ്യാഴിയിൽ പതിക്കുന്നു.
സിസിലിയിലെ പ്രധാന നദികളുടെ പട്ടിക താഴെ കൊടുത്തിരിക്കുന്നു നദി നീളം കി.
മീ യിൽ (mi) സാൽസ്സോ 144 കി.
മീ (89 മൈ) സൈമെറ്റോ 113 കി.
മീ (70 മൈ) ബെലീസ് 107 കി.
മീ (66 മൈ) ഡിറ്റായിനോ 105 കി.
മീ (65 മൈ) പ്ലെയ്റ്റാനി 103 കി.
മീ (64 മൈ) ഗോർനാലുംക 81 കി.
മീ (50 മൈ) ഗെല 74 കി.
മീ (46 മൈ) സാൽസോ സിമാറൽസ 72 കി.
മീ (45 മൈ) റ്റൊറ്ടൊ 58 കി.
മീ (36 മൈ) ഇർമിനിയൊ 57 കി.
മീ (35 മൈ) ഡിറില്ലോ 54 കി.
മീ (34 മൈ) വെർഡുറ 53 കി.
മീ (33 മൈ) അൽകാൻഡ്ര 52 കി.
മീ (32 മൈ) ടെലാറോ 45 കി.
മീ (28 മൈ) എനാപൊ 40 കി.
മീ (25 മൈ) കാലാവസ്ത
മെഡിറ്ററേനിയൻ കാലാവസ്ഥയാണ് സിസിലിയിൽ അനുഭവപ്പെടുന്നത്.
സൗമ്യമായ നനഞ്ഞ ശൈത്യവും ചൂടുള്ള വരണ്ട വേനൽകാലവുമാണ് സിസിലിയിലുള്ളത്.
1999 ആഗസ്ത് 10-നാണ് സിസിലിയിലെ ഏറ്റവും കൂടിയ താപനില രേഖപ്പെടുത്തിയത്.
48.5 ഡിഗ്രീ സെൽസ്സ്യസ്.
യൂറോപ്പിലെതന്നെ രേഖപ്പെടുത്തിയ താപനിലകളിൽ വെച്ച് ഏറ്റവും ഉയർന്ന സംഖ്യയാണിത്.
സസ്യ-ജന്തുജാലം
റോമൻ സാമ്രാജ്യ കാലം മുതൽക്കേ വനവൽക്കരണത്തിനു പേരുകേട്ട പ്രദേശമാണ് സിസിലി.
അനുകൂല കാലാവസ്ഥയും ഭൂപ്രകൃതിയും സിസിലിയിൽ സസ്യജാലങ്ങളുടെ വൈവിധ്യത്തിന് വഴിതുറക്കുന്നു.
സിസിലിയുടെ തനതായ സസ്യങ്ങൾക്കു പുറമെ നൂറ്റാണ്ടുകൾക്കു മുൻപ് കുടിയേറ്റക്കാരും പല സാമ്രാജ്യശക്തികളും കൊണ്ടുവന്ന സസ്യങ്ങളാലും സമൃദ്ധമാണ് സിസിലി.
ഗ്രീക്കുകാരാണ് ഇവിടെ വൈൻ, ഒലിവ് , അത്തി തുടങ്ങിയ സസ്യങ്ങൾ കൊണ്ടുവന്നത്.
അറബികൾ ഈന്തപ്പഴ വൃക്ഷവും, ബദാമും , നാരകവും അവതരിപ്പിച്ചു.
പറങ്കികളാണ് ഇവിടേക്ക് തക്കാളിയും മധുര നാരകവും കൊണ്ട് വന്നത്.
ഫലോദ്യാനങ്ങളും, മുന്തിരിത്തോപ്പുകളും , ഒലിവ് കൃഷിയിടങ്ങളും ഇന്ന് സിസിലിയുടെ തീരപ്രദേശങ്ങളിൽ വ്യാപകമാണ്.
അതേസമയം മലമ്പ്രദേശങ്ങളിൽ ബ്രൂം , ലാവൻഡർ , റോസ്മേരി തുടങ്ങിയ പുഷ്പസസ്യങ്ങൾ ധാരാളാമായ് കണ്ടുവരുന്നു.
മൾബറി , യൂക്കാലിപ്റ്റസ് , ഓക് , വിവിധയിനം പനകൾ , കേദാരം , ചെസ്നട് , ലെന്റിസ് തുടങ്ങിയവയും സിസിലിയിൽ കാണപ്പെടുന്നു.
ജന്തു വൈവിധ്യത്തിലും സിസിലി ഒട്ടും പിറകിലല്ല.
കാലാവസ്ഥാ വ്യതിയാനവും മനുഷ്യന്റെ അതിക്രമങ്ങളും ജന്തുജാലത്തിൽ ഗണ്യമായ കുറവ് സൃഷ്ടിച്ചിരിക്കുന്നു.
മുയലുകൾ, അണ്ണാൻ , കാട്ടുപന്നി, ഹെഡ്ഝോഗ്(ഒരിനം മുള്ളൻപന്നി ), ബീവർ തുടങ്ങിയ മൃഗങ്ങളും, പ്രാപ്പിടിയൻ , പരുന്ത് തുടങ്ങിയ പക്ഷികളുമാണ് സിസിലിയിൽ അധികമായ് കണ്ടുവരുന്നത്.
സസ്യജന്തുജാലങ്ങളെ സംരക്ഷിക്കാൻ സിസിലിയൻ സർക്കാർ നിരവധി പദ്ധതികൾ വിഭാവനം ചെയ്യുന്നുണ്ട്.
ദേശീയ ഉദ്യാനങ്ങളൂം, സംരക്ഷിത പ്രദേശങ്ങളും ഇന്ന് സിസിലിയിലുണ്ട്.
1993 ആഗസ്ത് 4-ന് സ്ഥാപിതമായ നെബ്രോനി പർവതോദ്യാനം സിസിലിയിലെ ഏറ്റവും വലിയ സംരക്ഷിത മേഖലയാണ്.
86000 ഹെക്ടറാണ് ഇതിന്റെ ആകെ വിസ്തീർണ്ണം.
ക്യരോനിയ എന്ന സിസിലിലുടെ ഏറ്റവും വിസ്തൃതമായ വനവും ഈ ഉദ്യാനത്തിന്റെ ഭാഗമാണ്.
എറ്റ്നാ അഗ്നിപർവതസ്ഫോറ്റനഫലമായ് രൂപംകൊള്ളുന്ന മണ്ണ് വളരെയേറെ ഫലഭൂയിഷ്ടമാണ്.
ഇത് സിസിലിയുടെ കാർഷികോല്പാദനത്തിൽ വ്യക്തമായ് പ്രതിഫലിക്കുന്നു.
അവലംബം പുറത്തേയ്ക്കുള്ള കണ്ണികൾ Wikimedia Commons has media related to Sicilia .
Sicily Region — Official website (in Italian) Images of Sicily Sicily – Free Online Travel Brochure {{ cite web }} :  CS1 maint: multiple names: authors list ( link )
37°30′N 14°00′E ﻿ / ﻿ 37.500°N 14.000°E ﻿ / 37.500; 14.000
അബിംബോള ക്രെയ്ഗ് ഇംഗ്ലീഷ് വിലാസം https://ml.wikipedia.org/wiki/Abimbola_Craig
നൈജീരിയൻ നോളിവുഡ് നടിയും നിർമ്മാതാവുമാണ് അബിംബോള ക്രെയ്ഗ് (ജനനം: നവംബർ 3, 1986).
സ്കിന്നി ഗേൾ ഇൻ ട്രാൻസിറ്റിൽ തിവാലഡെ ആയി അഭിനയിച്ചു.
അവർ യഥാർത്ഥത്തിൽ ട്രാൻസിറ്റിലെ സ്കിന്നി ഗേൾ എന്ന ചിത്രത്തിന്റെ നിർമ്മാതാവാകേണ്ടതായിരുന്നു.
പക്ഷേ ഒടുവിൽ നായികയായി.
സീസൺ 1 മുതൽ, അബിംബോള നായികയായി അഭിനയിക്കാൻ മാത്രമല്ല, SGIT യുടെ സീസൺ 2 - സീസൺ 6 നിർമ്മിക്കാനും മുന്നോട്ട് പോയിട്ടുണ്ട്.
ജഡസോള ഒസിബെരുവിനൊപ്പം 2019-ൽ ബോക്‌സ് ഓഫീസ് ചിത്രമായ "ഷുഗർ റഷ്" ക്രെയ്ഗ് നിർമ്മിച്ചു.
ക്രെയ്ഗ് നിലവിൽ Ndani TV എന്നും അറിയപ്പെടുന്ന Ndani TV കമ്മ്യൂണിക്കേഷൻസിൽ പ്രൊഡക്ഷൻ ഹെഡ് ആയി പ്രവർത്തിക്കുന്നു.
കൂടാതെ സ്കിന്നി ഗേൾ ഇൻ ട്രാൻസിറ്റ്, ഫേസസ്, റൂമർ ഹാസ് ഇറ്റ്, ദി ജ്യൂസ്, ഗെയിം ഓൺ എന്നിവയുൾപ്പെടെയുള്ള ഷോകൾ നിർമ്മിക്കുന്നു.
അവലംബം പുറംകണ്ണികൾ Abimbola Craig എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അബിംബോള ക്രെയ്ഗ് ഇൻസ്റ്റാഗ്രാമിൽ ഇന്റർനെറ്റ് മൂവി ഡാറ്റാബേസിൽ നിന്ന് അബിംബോള ക്രെയ്ഗ്
മെഡൂസ ഇംഗ്ലീഷ് വിലാസം https://ml.wikipedia.org/wiki/Medusa
ഗ്രീക്ക് പുരാണത്തിൽ ഒരു വിചിത്ര ജീവിയാണ്‌ മെഡൂസ ( / m ə ˈ d j uː z ə , m ə ˈ dʒ uː -, - s ə / , ഘടകം:IPA/styles.css താളിൽ ഉള്ളടക്കം ഒന്നുമില്ല. US : / m ə ˈ d uː -/ ; Μέδουσα "guardian, protectress") .
മെഡൂസ രാക്ഷസരൂപിയായ,ഗോർഗോൺ,മനുഷ്യ സ്ത്രീയുടെതും ബീഭസ രൂപവുമായ,തലയിൽ പാമ്പുകൾ തലമുടിയായ,ആരെ കണ്ണ്‌ കൊണ്ട് നോക്കിയാലും അവർ കല്ലായി മാറുന്ന ജീവിയാണ്‌ മെഡൂസ.
മിക്ക സ്രോതസ്സുകളിലും ഫോർസ്യ്സിന്റേയും സെറ്റോയുടെയും മകളാണ്‌ അവരെന്നാണ്‌ വിശദീകരിച്ചിരിക്കുന്നത് .
എന്നാൽ ഹൈഗിനുസ്ന്റേയും ഫാബുലേയുടെയും  രചനകളിൽ ഗോർഗ്ഗണിന്റേയും സെറ്റോയുടെയും മകളാണ്‌ .
ഗ്രീക്ക് നായകനായ പെർസുസ് അവരുടെ തല വെട്ടുകയും ആ തല പിന്നിട് ആയുധമാക്കുകയും ചെയ്തു .
അതിനു ശേഷം പെർസുസ് ആ തല അഥീന ദേവതക്ക് നൽകി.
അഥീന അത് തന്റെ പടച്ചട്ടയിൽ വച്ചു.
പൗരാണിക കാലത്തെ മെഡൂസയുടെ തല പ്രത്യക്ഷപ്പെടുന്നത് ദുഷ്ട ശക്തികളെ നശിപ്പിക്കുന്നതിനുള്ള ഉപകരണമായാതിനെ ഗോർഗോണിയൻ എന്ന് അറിയപ്പെടുന്നു.
മെഡൂസ കലകളിൽ Perseus with the head of Medusa , Benvenuto Cellini (1554)
From ancient times, the Medusa was immortalized in numerous works of art, including: Medusa on the breastplate of Alexander the Great , as depicted in the Alexander Mosaic from Pompeii 's House of the Faun (c. 200 BC) Medusa column bases of Basilica Cistern in Constantinople. The "Rondanini Medusa" , a Roman copy of the Gorgoneion on the aegis of Athena ; later used as a model for the Gorgon's head in Antonio Canova 's marble Perseus with the Head of Medusa (1798–1801) Medusa (oil on canvas) by Leonardo da Vinci Perseus with the Head of Medusa (bronze sculpture) by Benvenuto Cellini (1554) Perseus and Medusa - bronze statue by Hubert Gerhard c.(1590) Medusa (oil on canvas) by Caravaggio (1597) Head of Medusa , by Peter Paul Rubens (1618) Medusa (marble bust) by Gianlorenzo Bernini (1630s) Medusa is played by a countertenor in Jean-Baptiste Lully and Philippe Quinault 's opera , Persée (1682).
She sings the aria "J'ay perdu la beauté qui me rendit si vaine."
Perseus Turning Phineus and his Followers to Stone (oil on canvas) by Luca Giordano (early 1680s).
Perseus with the Head of Medusa (marble sculpture) by Antonio Canova (1801) Medusa (1854), marble sculpture by Harriet Hosmer , collection of the Detroit Institute of Art Medusa (oil on canvas) by Arnold Böcklin (c. 1878) Perseus (bronze sculpture) by Salvador Dalí Municipal coat of arms of Dohalice village, Hradec Králové District, Czech Republic Flag of Sicily Ceremonial French military uniform belt of World War I പ്രാഥമിക സ്രോതസ്സുകൾ Servius, In Aeneida vi.289 Lucan, Bellum civile ix.624–684 Ovid, Metamorphoses iv.774–785, 790–801 ദ്വിതീയ സ്രോതസ്സുകൾ Garber, Marjorie, Vickers, Nancy, The Medusa Reader , Routledge; 1 edition (February 26, 2003), ISBN 978-0-415-90099-7 .
Harrison, Jane Ellen (1903) 3rd ed.